
SIA JaunRīga
reģ. Nr. 40103680902
info@jaunriga.lv

Par saņemto iesniegumu slēgtā konkursā 
“Konstruktīvo elementu tehniskās 
dokumentācijas izstrāde (atzinumi)”, 
identifikācijas numurs SIA RNP 2024/18

SIA “Rīgas namu pārvaldnieks” (turpmāk – Pasūtītājs) rīkotajā slēgtajā konkursā “Konstruktīvo elementu tehniskās dokumentācijas izstrāde (atzinumi)”, identifikācijas numurs SIA RNP 2024/18 (turpmāk – Konkurss), 2025.gada 22.jūlijā Elektronisko iepirkumu sistēmā (turpmāk – EIS) saņemts piegādātāja SIA JaunRīga iesniegums “Par iekļaušanu dinamiskajā iepirkumu sistēmā – slēgtā konkursā “Konstruktīvo elementu tehniskās dokumentācijas izstrāde (atzinumi)”, identifikācijas numurs SIA RNP 2024/18 (turpmāk – Iesniegums).
Iesniegumā minēts, ka SIA JaunRīga saskaņā ar Pasūtītāja 02.10.2024. vēstuli Nr. 4-2e/42251 (turpmāk – Vēstule) precizē un papildina piedāvājumu ar Vēstulē norādītajiem dokumentiem. Pamatojoties uz Konkursa nolikuma 5.8.punktu, SIA JaunRīga lūdz izskatīt iesniegtos dokumentus un iekļaut dinamiskajā iepirkumu sistēmā (turpmāk – DIS).
Vēršu uzmanību, ka atbilstoši Vēstulē norādītajam Konkursa komisija 2024.gada 1.oktobrī pieņēma lēmumu noraidīt SIA "JaunRīga ECO", reģ. Nr. 40103680902, pieteikumu Konkursā un neiekļaut SIA "JaunRīga ECO" dinamiskajā iepirkumu sistēmā, pamatojoties uz Konkursa nolikuma 5.3. un 5.4.1. apakšpunktu.
Saskaņā ar Konkursa nolikuma 5.8.punktu visā DIS darbības laikā Pasūtītājs izskatīs jebkura piegādātāja dalības pieteikumu DIS, ja tas atbilst noteiktajām kandidātu atlases prasībām. Ņemot vērā, ka 2024.gada 1.oktobrī SIA "JaunRīga ECO" pieteikums tika noraidīts, uz SIA JaunRīga attiecas vispārējā kārtība uz piegādātāju pieteikumu iesniegšanu dalībai DIS – piemēram, atbilstoši Konkursa nolikuma 3.1.1.1. punktā norādītajai vispārējai kārtībai pieteikuma dokumenti ir jāiesniedz EIS e-konkursu apakšsistēmā, izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī konkursa sadaļā ievietotās formas. Proti, ja SIA JaunRīga vēlas iesniegt dalības pieteikumu DIS, tam, tāpat kā jebkuram citam piegādātājam, tas ir jāiesniedz EIS, aizpildot attiecīgās formas jaunam pieteikumam dalībai DIS. Informēju, ka tehnisku atbalstu pieteikuma iesniegšanai var sniegt EIS konsultants (EIS lietotāju vienotā atbalsta centra tālruņa numurs: 66155511). 
Pamatojoties uz minēto, informēju, ka pašreizējo SIA JaunRīga Iesniegumu Pasūtītājam nav pamata izskatīt kā piegādātāja pieteikumu dalībai DIS, jo tas nav iesniegts atbilstoši Konkursa nolikuma 3.1.1.apakšpunktā norādītajai kārtībai.
Papildus vēršu uzmanību, ka saskaņā ar Konkursa nolikuma 3.1.8.apakšpunktu pieteikuma dokumentos jāietver:
· pieteikums par piedalīšanos Konkursā, kas sagatavots atbilstoši Konkursa nolikuma 1.pielikumā norādītajai formai;
· kandidātu atlases dokumenti (skatīt Konkursa nolikuma 4.1.-4.3.apakšpunktu).

